stanford-oval/wikipedia huggingface dataset:
Sara ja Sarri

| Sara ja Sarri |
| --- | --- |
Kirjailija:  Anni Swan
Genre:  nuortenkirja
Kustantaja:  WSOY
Julkaistu:  1927
Löydä lisää kirjojaKirjallisuuden teemasivulta
Sara ja Sarri on Anni Swanin nuortenkirja vuodelta 1927. Se käsittelee rikkauden ja köyhyyden vastakohtaisuutta.
Kirjan aiheet ovat klassisille tyttökirjoille tavallisia: orpous, isän sairaus, hyväntekeväisyys, köyhien ja rikkaiden vastakkainasettelu. Tuhkimon lailla tytöt kokevat onnellisen lopun, kun he monien sattumusten jälkeen löytävät aarteen ja rikastuvat jälleen. Swan sivuaa myös tyttökirjoille tavallista aihetta, rakkautta. Tytöt saavat useasti apua ystävältään Paulilta, joka moneen otteeseen ilmaisee ihastumistaan Saraan.
Kuten edeltävässä kirjassakin, ovat Sara ja Sarri monella tapaa perinteisiä tyttökirjojen päähenkilöitä. Sara on aluksi rikkaan miehen äiditön hemmoteltu tytär, joka manipuloi ympäristöään mielensä mukaan. Hän ei kuitenkaan ole perinteisten tyttökirjojen sievistelevä ja teennäinen rikas tyttö, vaan jopa tavallaan poikamaisen villi ja vallaton. Sarri on hoivaava, uhrautuva, ahkera, rehellinen ja hyväsydäminen kiltti tyttö. Yhdessä he kokevat vastoinkäymisiä, mutta niistä lannistumatta he jatkavat eteenpäin ja oppivat vaatimattoman elämän onnellisuuden. Sara ja Sarri kasvavat ilman apua uuteen kodinhengettären rooliinsa ja pystyvätkin hoitamaan taloutensa kaksistaan isän ollessa heikkona. Täten he osoittavat tyttökirjamallia rikkovaa itsenäisyyttä ja reippautta ja ovat Iriksen ja Kaarinan tavoin vapaampia tulevaisuutensa suhteen.
Kirjan ympäristö on perinteinen kodin turvallinen piiri maaseudulla. Varsinkin Sara kokee tyttöjen viettämän ajan kaupungissa, heidän käydessään koulua, ahdistavana. Vaikka tytöt kirjan lopussa taas rikastuvat, he jäävät silti asumaan tuttuun ja turvalliseen Louhelaan.
Juoni

Tarinan perusasetelma on perinteinen tuhkimotarina: köyhä ja orpo Sarri pääsee rikkaan ja äidittömän sukulaisensa Saran kasvattisisareksi. Sarri saa elää unelmaelämää, ja hän saa osakseen rakkautta ja huolenpitoa sekä rahan mukaansa tuomia ylellisyyksiä. Sara, joka on elänyt rikkaan isän ainoan ja lisäksi äidittömän tyttären elämää, saa sukulaisensa kautta tutustua köyhyyden koettelemukseen. Saadessaan kutsun tanssiaisiin tytöt päättävät asuja vaihtamalla pitää hauskaa. Sarri pukeutuu Saran kauniiseen silkkiseen tanssiaismekkoon, kun taas Sara pukee ylleen Sarrin vaatimattoman pumpulimekon. Kylän nuoret luulevat Sarria rikkaaksi Saraksi, ja näin hän saa osakseen ihailua, kun taas köyhäksi luultua Saraa vieroksutaan. Rikkaiden ja köyhien erot ahdistavat herkkää Saraa, ja siksi tytöt harrastavat hyväntekeväisyyttä muun muassa kutsumalla kylän köyhiä lapsia syntymäpäiväkutsuille sekä auttamalla suutarin köyhää ja sairasta leskeä ja hänen poikaansa. Tuhkimotarinan kasvattajan roolin on saanut Saran täti, joka asuu tyttöjen kanssa eräänlaisena naisenmallina ja yrittää kasvattaa tytöistä hienoja naisia.
Kirjan toisessa osassa rikkaus vaihtuu äkkiä köyhyyteen Saran isän tehdessä vararikon, mutta Sarri ei jätä sisartaan, vaan koko perhe muuttaa pienelle Louhelan tilalle, ja yltäkylläisyys vaihtuu vaatimattomaan maalaiselämään. Tämä ei kuitenkaan lannista tyttöjä, vaan he kokevat yksinkertaisen elon ja käytännöllisen työn maatilalla palkitsevana ja terveellisenä. Hyvä saa palkkansa, kun tervehtynyt suutarin leski ja hänen poikansa muuttavat perheen avuksi Louhelaan. Saran isä on vararikon yhteydessä kokemansa hermoromahduksen jälkeen vielä huonossa kunnossa, joten talouden ylläpitäminen jää tyttöjen vastuulle. Köyhyys on vain ohimenevää, kun tytöt löytävät Saran enon aarteen, jonka ansiosta heistä tulee rikkaita. Lopussa paljastuu, että Saran eno oli ihastunut Sarrin äitiin ja jakaa testamentissaan aarteensa Saran ja Sarrin äideille ja heidän jälkeläisilleen.
Kirjallisuutta

Sirpa Kivilaakso: Satukuningatar Anni Swan: Elämä ja teokset.  Jyväskylä:  Atena, 2009.  ISBN 978-951-796-561-3.
Aiheesta muualla

Kirjasampo
Siemens-Halske Sh 12

Sh 12 VL Sääsken nokalla Suomen Ilmailumuseossa.
Siemens-Halske Sh 12 oli saksalainen yhdeksänsylinterinen ilmajäähdytteinen tähtimoottori. Moottori oli suunniteltu ilma-aluskäyttöön ja sen ensimmäinen käyttö tapahtui vuonna 1925. Moottori oli teholtaan 80-kilowattinen (110 hv).
Moottoria käyttäneet konetyypit

| --- | --- |
 Albatros L 68  Albatros L 79  Arado S I  Arado W 2  BFW M.21  BFW M.27  Bücker Bü 133 :  IVL K.1 Kurki  Udet U-8  Udet U 11 Kondor  Udet U-12  VL Sääski  Weiss EM-10 Ölyv
Aiheesta muualla

Payne, Stephen: The Info List - Siemens-Halske Sh 12 Theinfolist.com.  2014–2017. Viitattu 11.8.2018.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Siemens-Halske Sh 12
Käännös suomeksi
Selainmoottori

Selainmoottori tai selainydin on verkkoselaimen ohjelmistokomponentti, jonka tehtäviin kuuluu yleensä datan noutaminen verkosta ja HTML/CSS-kielisen koodin tulkitseminen näkyväksi Web-sivuksi. Yleisesti käytettyjä vapaita selainmoottoreita ovat Gecko, entinen KHTML ja siihen pohjautuva WebKit sekä WebKitiin pohjautuva Blink. Muihin, ei-vapaisiin selainmoottoreihin lukeutuvat Microsoftin entinen Trident (MSHTML) sekä Opera Softwaren entinen Presto.
WebKit-selainmoottoria pystyy käyttämään Qt-kirjastosta käsin.
Aikajana

Vain aktiivisen kehityksen kesto näytetään, jolloin moottoriin lisätään edelleen uusia Web-standardeja.
Ankkurit ylös

Näyte
Esittäjänä Yhdysvaltain rannikkovartioston soittokunta.
Äänitiedostojen kuunteluohjeet
Ankkurit ylös (engl. Anchors Aweigh) on Charles A. Zimmermannin säveltämä sotilasmarssi, joka yhdistetään erityisesti Yhdysvaltain laivastoon sekä laivastoihin yleisesti.
Yhdysvaltain laivastoakatemian orkesterin kapellimestarina toiminut Zimmermann sävelsi marssin vuonna 1906 ja merikadetti Alfred Hart Miles kirjoitti siihen kahden säkeistön verran sanoja. Kappale oli alun perin tarkoitettu laivastoakatemian vuoden 1907 vuosikurssin hengennostatuslauluksi, mutta siitä tuli sittemmin koko laivaston epävirallinen tunnuslaulu. Vuonna 1926 alkuperäinen sanoitus korvattiin George Lottmanin laatimalla uudella sanoituksella, jotta se viittaisi koko laivastoon eikä pelkästään laivastoakatemiaan. Samassa yhteydessä lisättiin Royal Lovellin kirjoittama kolmas säkeistö. Nykyisin käytössä oleva sanoitus John Haganin vuonna 1997 tekemä hieman muunneltu versio Lottmanin sanoituksesta. Kappaleesta lauletaan useimmiten toinen säkeistö. Kappaleen on suomentanut Sauvo Puhtila ja siitä on useita suomenkielisiä levytyksiä.[lähde? ]
”Anchors aweigh” on vanha englanninkielinen sanonta, joka tarkoittaa sitä, että laivan ankkurit on nostettu vedestä ja se on valmis lähtemään matkaan.
Aiheesta muualla

Kuvia tai muita tiedostoja aiheesta Ankkurit ylös Wikimedia Commonsissa
Ankkurikäämitys

Pienen tasavirtamoottorin ankkuri.
Ankkurikäämitys on sähkömoottorissa se käämitys, joka synnyttää kiertävän magneettikentän. IEC standardin (50)411 mukaan ankkurikäämitys on tahtikoneissa, tasavirtakoneissa ja kommutaattorisarjakoneen se käämi, joka on kytketty ulkoiseen sähkövirtaan ottaen tai generaattorien tapauksessa antaen sähkötehoa. Epätahtimoottorin verkkoon kytketty staattorikäämitys on samankaltainen kuin tahtimoottorin, mutta sitä ei määritetä standardin mukaan ankkuriksi, koska epätahtimoottorissa staattori indusoi roottorin häkkikäämitykseen virran magnetoiden roottorin ja erillistä magnetointikäämitystä ei ole.
Aiheesta muualla

Kuvia tai muita tiedostoja aiheesta Ankkurikäämitys Wikimedia Commonsissa
Andre Wisdom

| 0 | 1 | 2 |
| --- | --- | --- |

Henkilötiedot
Koko nimi: Andre Alexander Shaquille Wisdom
Syntymäaika: 9. toukokuuta 1993 (ikä 31)
Syntymäpaikka: Leeds, Englanti
Pelipaikka: Oikea laitapuolustaja
Pituus: 186 senttimetriä
Seura
Seura:  Derby County
Junioriseurat
2004–2008   2008–2012:  Bradford City    Liverpool
Seurat
| Vuodet | Seura | O (M) |
| 2012–   2013–2014   2014–2015   2015– |  Liverpool  Derby County(laina)  West Bromwich(laina)  Norwich City (laina) | 14(0)   34(0)   24(0)   0(0) |
Maajoukkue
| 2009–2010   2010–2012   2011– |  Englanti U17    Englanti U19    Englanti U21 | 15(3)   10(0)   10(0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2015.  Maajoukkueuran tilastot päivitetty 11. kesäkuuta 2013.
Andre Wisdom (s. 9. toukokuuta 1993 Leeds, Englanti) on englantilainen jalkapalloilija, jonka nykyinen seura on Englannin mestaruussarjassa pelaava Derby County. Hän aloitti ammattilaisuransa Liverpoolissa mutta pelasi lainasopimuksella useissa muissakin seuroissa. Hän pelaa puolustajan paikkaa.
Ura > Seuraura

Wisdom syntyi Leedsissä, Yorkshiren kreivikunnassa jamaikalaisille vanhemmille. Hän aloitti uransa Bradford Cityn urheiluakatemiassa, jossa hän pelasi säännöllisesti vuotta vanhempien ikäluokassa, edeten alle 15-vuotiaiden joukkueeseen asti. 14-vuotiaana Wisdom siirtyi Liverpooliin summalla, jota Bradfordin nuorten joukkueen silloinen päävalmentaja kuvasi ennenkuulumattomaksi Englannin kakkosliigan nuorukaisesta.
Wisdom kehittyi nopeasti Liverpoolin juniorijoukkueissa, ja nousi ensimmäisen kerran edustusjoukkueen kokoonpanoon liigacupin ottelussa Northampton Townia vastaan. Hän kuitenkin istui koko ottelun vaihtopenkillä seuraten joukkueensa rangaistuspotkukilpailuun asti venynyttä shokkitappiota. Kenny Dalglishin astuessa Roy Hodgsonin paikalle Liverpoolin päävalmentajana kesällä 2011 Wisdom sai palkinnon kovasta työstään. Hän allekirjoitti vuoteen 2013 ulottuvan jatkosopimuksen, mutta ei siitä huolimatta saanut luottamusta edustusjoukkueen pelaavassa kokoonpanossa, vaan toimi pääasiassa reservijoukkueen johtohahmona.
Liigacupin voitosta ja liigan kahdeksannesta sijasta kaudella 2011–12 huolimatta Liverpoolin johto päätti erottaa Dalglishin, ja hänen tilalleen valmentajaksi valittiin Swansean entinen päävalmentaja Brendan Rodgers. Seuraavalla kaudella Wisdom pelasi ensimmäistä kertaa, tosin Eurooppa-liigan lohkovaiheessa hyvin nuorella joukkueella sveitsiläistä Young Boysia vastaan. Yhtä kaikki, hänet valittiin avauskokoonpanoon ja hän onnistui maalinteossa heti debyytissään Liverpoolin voittaessa ottelun 5–3. Valioliigassa pelaamissaan otteluissa Wisdom ei ole kuitenkaan onnistunut maalinteossa.
Tammikuussa 2013 Wisdom allekirjoitti uuden pitkäaikaissopimuksen Liverpoolin kanssa.
Ura > Maajoukkueura

Kansainvälisellä tasolla Wisdom on edustanut Englantia useassa ikäluokassa, ja parhaiten hänet muistetaan alle 17-vuotiaiden EM-turnauksesta 2010, jossa hän kapteenin roolissa johdatti joukkueensa mestaruuteen. Wisdom itse iski Espanjaa vastaan pelatussa finaalissa 1–1-tasoituksen, ja Connor Wickham sinetöi loppulukemat 2–1.
Aiheesta muualla

Wikimedia Commonsissa on kuvia tai muita tiedostoja aiheesta .
Wisdomin tilastot (englanniksi)
Profiili Liverpoolin sivuilla (englanniksi)
Sibeliuspuiston minigolf

Sibeliuspuiston minigolf.
Sibeliuspuiston minigolf sijaitsi Helsingissä Sibeliuksen puistossa. Rata lopetti toimintansa toukokuussa 2018 ja ennen lopettamistaan se oli Suomen vanhin toiminnassa ollut minigolfrata. Sen rakensi 1952 kristillinen teekkarijärjestö Ristin Kilta.
Historia

Alun perin Ristin killan minigolfradat rakennettiin varainkeruuta varten. Kiltalaiset halusivat Otaniemeen avattuun teekkarikylään oman kappelin ja eräs kiltalainen, Eric Schalin, tuli ehdottaneeksi minigolfradan perustamista varainhankinnan avuksi. Hän oli tutustunut peliin Englannissa ja huomannut niiden olleen suosittuja ulkomailla.
Ristin kilta rakennutti XV Olympia 1952 -toimikunnan tukemana kaksi rataa: ensimmäisen Eläintarhantien varteen ja toisen Sibeliuksen puistoon. Radat saavuttivat nopeasti suosiota, mutta Eläintarhantien rata purettiin jo samana vuonna.
Radat

Sibeliuspuiston minigolfissa oli 18 rataa. Minigolfin radat eivät olleet kilparatoja, vaan teekkareiden itse suunnittelemia ja siten kilparatoja monipuolisempia.
Minigolfin toiminta nykyään

Ristin kilta ylläpitää Sibeliuspuiston minigolfrataa yhä pääosin talkoovoimin. Radan tuotto ohjataan nykyisin hyväntekeväisyyteen.
Aiheesta muualla

Sibeliuspuiston minigolf (5.6.2018 arkistoitu versio)
Selafail-luokka

| Selafail-luokka |
| --- | --- |

Tekniset tiedot
Pituus:  54,25 m (köli)
Leveys:  14,63 m
Syväys:  5,87 m
Aseistus
Meritorjunta:  alempi tykkikansi: 26 x 30 naulan tykkiä ylempi tykkikansi: 26 x 18 naulan tykkiä puoli- ja etukansi: 18 x 8 naulan tykkiä
Selafail-luokka oli Venäjän keisarikunnan laivaston 23 kaksikantisen 74-tykkisen linjalaivan muodostama alusluokka.
Alukset

A. S. Katasonov suunnitteli luokan, jonka ensimmäinen alus valmistettiin Pietarissa. Loput alukset valmistettiin Arkangelissa, jossa A. M. Kuroškin muokkasi suunnitelmaa muun muassa vahvistamalla rakenteita ja parantamalla takilaa. Muutoksilla pyrittiin parantamaan alusten käytettävyyttä pohjoisilla merialueilla.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Selafail | Amiraliteetin uusi telakka, Pietari | 3. elokuuta 1800 | 22. elokuuta 1802 |  | myyty 1813 |
| Silni | Arkangeli | 29. elokuuta 1801 | 28. toukokuuta 1804 |  | romutettu 1819 |
| Orjol | Arkangeli | 16. joulukuuta 1805 | 23. toukokuuta 1807 |  | poistettu palveluksesta 1824 romutettu 1833 |
| Severnaja Zvezda | Arkangeli | 16. joulukuuta 1805 | 23. toukokuuta 1807 |  | poistettu palveluksesta 1824 romutettu 1827 |
| Borei | Arkangeli | 16. joulukuuta 1805 | 23. toukokuuta 1807 |  | poistettu palveluksesta 1824 romutettu 1829 |
| Ne Tronmenia | Arkangeli | 28. elokuuta 1807 | 9. toukokuuta 1809 |  | poistettu palveluksesta 1817 romutettu 1828 |
| Trekh Ierarkhov | Arkangeli | 28. elokuuta 1807 | 9. toukokuuta 1809 |  | muutettu varastolaivaksi 1827 |
| Sviatoslav | Arkangeli | 2. elokuuta 1807 | 14. elokuuta 1809 |  | karilleajo 7. marraskuuta 1824 romutettu 1828 |
| Nord-Adler | Arkangeli | 20. marraskuuta 1809 | 9. toukokuuta 1811 |  | myyty 1818 |
| Prints Gustav | Arkangeli | 20. marraskuuta 1809 | 9. toukokuuta 1811 |  | romutettu 1827 |
| Berlin | Arkangeli | 10. maaliskuuta 1810 | 19. heinäkuuta 1813 |  | poistettu palveluksesta 1824 |
| Gamburg | Arkangeli | 10. maaliskuuta 1810 | 19. heinäkuuta 1813 |  | muutettu varastolaivaksi 1827 |
| Drezden | Arkangeli | 10. maaliskuuta 1810 | 19. heinäkuuta 1813 |  | myyty 1818 |
| Lübeck | Arkangeli | 10. maaliskuuta 1810 | 19. heinäkuuta 1813 |  | myyty 1818 |
| Katsbakh | Arkangeli | 30. tammikuuta 1814 | 26. toukokuuta 1816 |  | proomuksi 1828 |
| Arsis | Arkangeli | 30. tammikuuta 1814 | 26. toukokuuta 1816 |  | proomuksi 1828 romutettu 1832 |
| Retvizan | Arkangeli | 12. heinäkuuta 1816 | 20. toukokuuta 1818 |  | poistettu palveluksesta 1824 romutettu 1833 |
| Trjoh Svjatitelei | Arkangeli | 8. helmikuuta 1818 | 31. heinäkuuta 1819 |  | romutettu 1828 |
| Svjatoi Andrei | Arkangeli | 1820 | 18. toukokuuta 1821 |  | tuhoutunut 1840 |
| Sisoi Veliki | Arkangeli | 1820 | 20. toukokuuta 1822 |  | poistettu palveluksesta 1830 romutettu 1837 |
| Prokhor | Arkangeli | 28. marraskuuta 1821 | 23. toukokuuta 1823 |  | poistettu palveluksesta 1840 romutettu 1846 |
| Knjaz Vladimir | Arkangeli | 1822 | 27. toukokuuta 1824 |  | poistettu palveluksesta 1830 |
| Tsar Konstantin | Arkangeli | 5. heinäkuuta 1824 | 21. toukokuuta 1825 |  | poistettu palveluksesta 12. toukokuuta 1830 romutettu 1831 |
Selainposti

Selainposti on verkkopohjainen sähköpostitili, jota käytetään verkkosivuston kautta. Tällaiset sähköpostitilit ovat yleensä maksuttomia. Esimerkkejä selainposteista ovat Gmail, Hotmail ja Yahoo! Mail. Selainpostin avulla käyttäjät voivat käyttää sähköpostitilejään laitteesta riippumatta, kunhan heillä on Internet-yhteys ja verkkoselain.
Luettelo selainposteista

| Nimi | Suomenkielinen käyttöliittymä | URL-osoite | Lähde |
| --- | --- | --- | --- |
| AOL Mail. | Kyllä | https://login.aol.com/ |  |
| eclipso | Ei | https://www.eclipso.eu/ | [lähde? ] |
| eFind | Ei | https://mail.efind.com/ | [lähde? ] |
| Gmail | Kyllä | https://www.gmail.com/ |  |
| GMX | Ei | https://www.gmx.com/mail/ |  |
| Inbox.lv | Ei | https://www.inbox.lv/ | [lähde? ] |
| Lycos Mail | Ei | https://www.mail.lycos.com/ |  |
| Mail.com | Ei | https://www.mail.com/mail/ | [lähde? ] |
| Mail2World | Ei | https://www.mail2world.com/ | [lähde? ] |
| Mailfence | Ei | https://mailfence.com/ | [lähde? ] |
| Mailo | Ei | https://www.mailo.com/ | [lähde? ] |
| Meiliboxi | Kyllä | https://meiliboxi.fi/ | [lähde? ] |
| OnMail | Ei | https://www.onmail.com/ | [lähde? ] |
| Outlook.com | Kyllä | https://outlook.live.com/owa/ |  |
| Proton | Ei | https://proton.me/ |  |
| Rediffmail | Ei | https://mail.rediff.com/cgi-bin/login.cgi | [lähde? ] |
| Tutanota | Kyllä | https://tutanota.com/fi/ |  |
| Vivaldi Webmail | Ei | https://webmail.vivaldi.net/ | [lähde? ] |
| Webmail.co.za | Ei | https://www.webmail.co.za/ | [lähde? ] |
| YaaniMail | Ei | https://www.yaanimail.com/home | [lähde? ] |
| Yahoo! Mail | Kyllä | https://overview.mail.yahoo.com/ |  |
| Yandex.Mail | Ei | https://mail.yandex.com/ |  |
| Zoho Mail | Ei | https://www.zoho.com/mail/ |  |
American Diabetes Association

American Diabetes Associationin logo
American Diabetes Association (ADA) on yhdysvaltalainen diabetesjärjestö, joka perustettiin vuonna 1940. Järjestö koostuu yli 565 000 vapaaehtoisen ja lähes 16 000 terveydenhuollon ammattilaisen verkostosta; lisäksi järjestöllä on yli 250-henkinen henkilökunta (2022). Järjestön pyrkimyksenä on tukea sekä rahoittaa diabeteksen ennaltaehkäisyä ja hoitoa sekä parantaa diabeetikkojen elämänlaatua.
Ennen American Diabetes Associationin perustamista Yhdysvalloissa toimi viisi tunnettua diabeetikoiden asialle omistautunutta paikallisjärjestöä. Lääkäri Cecil Striker oli valtakunnallisen järjestön ensimmäinen puheenjohtaja ja sitten seitsemän vuoden ajan sihteeri. Hänen lisäkseen valtakunnallisen toiminnan käynnistämisessä mukana olivat muiden muassa lääkärit Herman O. Mosenthal, Joseph H. Barach, Joseph T. Beardwood nuorempi ja E. S. Dillon.
Ami Vainio

| Ami Vainio |
| --- | --- |
 Ami Vainio o.s. Rasi työpaikkansa ravintola Kentaurin takahuoneessa
Näyttelijä(t):  Tuomas Reunanen
Kesto:  2001–2008
Ensi- esiintyminen:  Osa 485: Aamu Robin Hoodin viitassa (22. lokakuuta 2001)
Viimeinen esiintyminen:  Osa 1535: Vainiot hajaantuvat maailmalle (9. huhtikuuta 2008)
Henkilötiedot
Koko nimi:  Anselmi Vainio (o.s. Rasi)
Ammatti:  lastenhoitaja
Sukupuoli:  mies
Kotipaikka:   Jyväskylä
Asuinpaikka:   Thaimaa
Suhteet
Vanhemmat:  Helena Rasi (ei näytetty sarjassa) isä (ei näytetty sarjassa)
Puoliso(t):  Jenni Vainio (ex-vaimo, kuollut)
Lapset:  Niko Vainio (adoptiopoika)
Tädit ja sedät:  Tanja Jääskeläinen
Serkut:  Riku Jääskeläinen (kuollut) Juulia Autio (kuollut) Hanna Salin (pikkuserkku, kuollut)
Muut sukulaiset:  Sofia Salin (pikkuserkun tytär)
Infobox OKNimi-testi OK: 
Anselmi ”Ami” Vainio (o.s. Rasi) on Tuomas Reunasen esittämä kuvitteellinen hahmo saippuasarjassa Salatut elämät. Ami on Jenni Vainion ensimmäinen aviomies ja hänen poikansa Nikon adoptioisä.
Yleistä

Ami on edesmenneen Hanna Salinin pikkuserkku, joka väärinkäsityksen kautta saapui hoitamaan Hannan ja tämän poikapuolen Aleksin yhteistä Sofia-tytärtä. Alun perin Hanna oli jo passittamassa Amia takaisin kotiinsa, mutta huomattuaan Amin olevan taitava Sofian käsittelyssä, sai poika jäädä Salineille. Lopetettuaan Sofian hoitamisen Ami pääsi töihin kahvila Barbaariin, jossa hän ystävystyi Ken Ojalan ja tämän veljen Danielin kanssa. Heistä tuli pian myös kämppäkavereita. Ami on työskennellyt myös Talotaikureissa. Ensimmäisinä vuosinaan sarjassa Amilla oli rastat.
Amin äiti, Helena Rasi, sairastui vakavaan ympäri kehoa levinneeseen syöpään keväällä 2004, minkä Ami sai tietää Helsinkiin saapuneelta serkultaan Riku Jääskeläiseltä. Ami muutti pois Pihlajakadulta joksikin aikaa äitinsä tueksi ja palasi äitinsä alettua parantua kunnolla. Lopulta Amin äiti parani kokonaan.
Rakkauselämä > Inka Haapala

Alkuaikoinaan sarjassa Ami seurusteli jonkin aikaa Inkan kanssa, mutta suhde päättyi eroon osapuolten ollessa eri mieltä joistakin asioista ja tunteet alkoivat hiipua molemmin puolin.
Rakkauselämä > Jenni Vainio

Amin ja Jennin lopulta avioliittoon johtanut suhde alkoi netin deitti-ilmoituksen kautta. Suhdetta kuitenkin jarrutti Jennin haluttomuus ryhtyä suhteeseen paljon nuoremman miehen kanssa sekä Nikon biologisen isän, Jennin entisen rakastajan Toni Veijalaisen ilmaantuminen kuvioihin. Toni kuitenkin menehtyi äkillisesti ja jätti Nikon isättömäksi, kunnes Niko eräänä päivänä alkoi kutsua Amia isäksi. Asiasta syvästi liikuttuneina Ami ja Jenni päättivät mennä naimisiin, jotta Ami saisi adoptoitua Nikon. Keväällä 2007 onneton avioliitto hajosi molempien osapuolten pettämisten jälkeen, mutta Jenni ja Ami pystyivät edelleen olemaan puheväleissä Nikon takia.
Rakkauselämä > Minna Salonen

Jennin jälkeen Amilla oli lyhyt suhde Minnan kanssa. Minna kuitenkin alkoi suunnitella tulevaisuutta Amin mielestä turhankin innokkaasti. Ami ei kuitenkaan ollut valmis perustamaan perhettä, joten hän jätti Minnan. Samana päivänä hän vielä tapasi ensirakkautensa Nooran.
Rakkauselämä > Noora Autio

Ennen saapumistaan sarjaan teini-ikäinen Ami seurusteli Nooran kanssa. Suhde päättyi Nooran muutettua yllättäen Lontooseen. Nooran palattua Suomeen ja muutettua sisarensa luokse Pihlajakadulle Ami ja Noora tapasivat rapussa Nooran välteltyä Amia jonkin aikaa. Juuri edellisestä lyhyehköstä suhteestaan Minnaan eronneen Amin kiinnostus Nooraa kohtaan heräsi uudelleen. Noora kertoi Amille ulkomaille lähtönsä syyt ja he päättivät jutella ja tutustua uudelleen. Ami rohkeni jopa suutelemaan Nooraa. Myöhemmin kävi kuitenkin ilmi, ettei Nooralla ollut enää romanttisia tunteita Amia kohtaan.
Asunto

Muutettuaan Helsinkiin Ami asui Hannan ja Aleksin yhteisessä asunnossa hoitaen Sofiaa. Myöhemmin Amin työkaveri ja hyvä ystävä Ken Ojala sai suostuteltua hänet muuttamaan Kenin ja tämän veljen Danielin yhteiseen kämppään Elina Ekholmin vuokralaisiksi. Myöhemmin Ami muutti yhteen naisystävänsä Jenni Vainion luokse. Jennin ja Amin erottua Ami muutti Ossi Puolakan kämppäkaveriksi Maarit Salinin omistamaan asuntoon, josta joutui Ossin kanssa muuttamaan pois Maaritin palatessa Helsinkiin. Ennen lähtöään Thaimaahan Ami ehti asua vielä Ossin ja Tuomo Tervajoen kanssa samassa asunnossa, jossa asui aikaisemmin Kenin ja Danielin kanssa.
Simo Juva

Simo Einar Juhani Juva (s. 28. elokuuta 1950 Helsinki) oli Lohjan kaupunginjohtaja vuosina 2009–2015. Virkavaalista valitettiin, ja hän joutui aluksi toimimaan kaupunginjohtajan viran väliaikaisena hoitajana. Juva jäi eläkkeelle elokuussa 2015, ja hänen seuraajakseen valittiin Mika Sivula. Juva on valtiotieteen maisteri.
Juva oli kouluhallituksen suunnittelutehtävissä vuosina 1973–1978, opetusministerin poliittinen sihteeri vuosina 1978–1979, ja 1981–1982, Suomen kaupunkiliiton apulaisosastopäällikkö vuosina 1979–1993, Suomen kuntaliiton kehityspäällikkö vuosina 1993–1995, opetusministeriön apulaisosastopäällikkö vuosina 1995–1996, neuvotteleva virkamies vuosina 2003–2004 ja Lohjan kaupungin sivistysjohtaja vuosina 2004–2008. Hän oli maailmanpolitiikan konsultti Virossa vuonna 1993 ja Latviassa vuonna 1995.
Simo Juvan isä oli Mikko Juva.